Η ιστορία μιας μοναχής

Η ιστορία μιας μοναχής (αγγλικά:The Nun's Story) είναι δραματική έγχρωμη ταινία του 1959. Σκηνοθετήθηκε από τον Φρεντ Τσίνεμαν για την εταιρία Warner Bros. και τον πρωταγωνιστικό ρόλο έχει η Όντρεϊ Χέπμπορν. Βασίζεται στο ομώνυμο μυθιστόρημα της Κάθριν Χούλμε, που με τη σειρά του βασίζεται στη ζωή της Μαρί Λουίζ Χάμπετς, μια νοσοκόμας από το Βέλγιο που έζησε ως μοναχή. Η ταινία ήταν υποψήφια για το Βραβείο Καλύτερης Ταινίας της Ακαδημίας Κινηματογράφου (Όσκαρ), καθώς επίσης υποψηφιότητα έλαβαν η σκηνοθεσία του Τσίνεμαν και η ερμηνεία της Χέπμπορν.

 Υπόθεση 
Η ταινία αφηγείται την προσωπική ιστορία της Γκαμπριέλ Βαν Ντερ Μαλ, μιας νεαρής γυναίκας που αποφασίζει να μπει το 1930 σε ένα τάγμα μοναχών, προσφέροντας παράλληλα τις υπηρεσίες της ως γιατρός, στα χνάρια του διάσημου χειρούργου πατέρα της. Ωστόσο σύντομα αντιμετωπίζει μεγάλες δυσκολίες προσαρμογής στην αυστηρή και επίπονη ζωή των αδερφών που απαιτεί από εκείνη μεγάλες θυσίες. 

Έχοντας συμπληρώσει τις σπουδές της ελπίζει σε μετάθεση στο Βελγικό Κονγκό, όμως αρχικά οι προσδοκίες τις διαψεύδονται όταν αποστέλλεται να εργαστεί σε φρενοκομείο στις Βρυξέλλες. Όταν τελικά τα καταφέρνει να μεταβεί στην Αφρική, με λύπη διαπιστώνει πως δεν της ανατίθεται να φροντίζει ντόπιους, αλλά Ευρωπαίους. Στο νοσοκομείο συναντά έναν λαμπρό επιστήμονα το δρα Φορτουνάτι ο οποίος εκτιμά τις δυνατότητές της και τη φλερτάρει πολύ διακριτικά. Τελικά τη βοηθά να γίνει καλά όταν ασθενεί από φυματίωση. 

Όταν εκείνη επιστρέφει στο μοναστήρι της, αισθάνεται δυσαρέσκεια με την απόφαση του τάγματος να κρατήσει απόλυτη ουδετερότητα κατά τη διάρκεια του Δευτέρου Παγκοσμίου Πολέμου, πράγμα που την οδηγεί στην απόφαση να εγκαταλείψει τη ζωή της καλόγριας για πάντα. 

 Παραγωγή 
Η ταινία είχε σημαντική εμπορική επιτυχία και για μια περίοδο ήταν η πιο επιτυχημένη της Χέπμπορν. Συχνά η ίδια την ανέφερε ως την αγαπημένη της. 
Η Χέπμπορν συνάντησε τη Μαρί Λουίζ Χάμπετς κατά τη διάρκεια της προετοιμασίας της για το ρόλο, και αργότερα η Χάμπετς τη βοήθησε να αναρρώσει μετά από ένα σχεδόν μοιραίο ατύχημα που έλαβε χώρα στα γυρίσματα της ταινίας Οι ασυγχώρητοι (The Unforgiven, 1960).
Προς τιμήν της Μαρί Λουίζ Χάμπετς, οι αδερφές της Χέπμπορν στη ταινία ονομάζονται Μαρί και Λουίζ.
Μέλη του Μπαλέτου της Όπερας της Ρώμης προσλήφθηκαν να υποδυθούν κάποιες από τις μοναχές, και οι πολύπλοκες τελετουργίες του μοναστηριού χορογραφήθηκαν στην κυριολεξία για εκείνες.  
Ο πρωταγωνιστικός ρόλος προτάθηκε αρχικά στην Ίνγκριντ Μπέργκμαν, αλλά η ηθοποιός τον απέρριψε θεωρώντας πως δεν είχε πλέον την κατάλληλη ηλικία. Ωστόσο πρότεινε η ίδια τη Χέπμπορν.

 Διανομή 
 Ηθοποιός ΡόλοςΌντρεϊ Χέπμπορν Γκαμπριέλ Βαν Ντερ Μαλ / αδελφή Λουκ Πίτερ Φιντς δρ Φορτουνάτι Ίντιθ Έβανς ηγουμένη Εμμάνιουελ Πέγκι Άσκροφτ μητέρα Ματίλντ Ντιν Τζάγκερ δρ Βαν Ντερ Μαλ Μίλντρεντ Ντάνοκ αδελφή Μαργαρίτα Μπεατρίς Στρέιτ μητέρα Κριστόφ Πατρίσια Κόλιντζ αδελφή Γουίλιαμ Ρόζαλι Κράτσλεϊ αδελφή Έλινορ Ρουθ Γουάιτ μητέρα Μαρτσέλα

 Βραβεύσεις 
Βραβεία Ακαδημίας Κινηματογράφου (Όσκαρ) 
Υποψηφιότητα:
Ταινίας – Χένρι Μπλάνκι
Σκηνοθεσίας – Φρεντ Τσίνεμαν
Α’ Γυναικείας Ερμηνείας – Όντρεϊ Χέπμπορν
Διασκευασμένου Σεναρίου – Ρόμπερτ Άντερσον
Έγχρωμης Κινηματογράφησης – Φραντς Πλάνερ
Μοντάζ – Γουόλτερ Τόμσον
Μουσικής επένδυσης – Φραντς Γουάξμαν
Ήχου – Τζορτζ Γκρόουβς
Βραβεία BAFTA
Βράβευση:
Βρετανίδας ηθοποιού – Όντρεϊ Χέπμπορν

Υποψηφιότητα:
Ταινίας – Φρεντ Τσίνεμαν
Βρετανού ηθοποιού – Πίτερ Φιντς
Βρετανίδας ηθοποιού – Πέγκι Άσκροφτ
Βραβείο UN – Φρεντ Τσίνεμαν
Βραβεία Σωματείου Σκηνοθετών Η.Π.Α. (D.G.A)
Υποψηφιότητα:
Εξαιρετικής επίδοσης στη Σκηνοθεσία Ταινίας – Φρεντ Τσίνεμαν
Χρυσές Σφαίρες  
Βράβευση:
Εξέχουσα αξία

Υποψηφιότητα:
Δραματικής ταινίας
Ταινίας που προωθεί τη διεθνή κατανόηση 
Γυναικεία ερμηνείας σε δραματική ταινία – Όντρεϊ Χέπμπορν
Σκηνοθεσίας – Φρεντ Τσίνεμαν
Β’ Γυναικείας Ερμηνείας – Ίντιθ Έβανς
Βραβεία Γκράμι  
Υποψηφιότητα:
Καλύτερου σάουντρακ, Μουσικού Υπόβαθρο για ταινία ή τηλεοπτική σειρά – Φραντς Γουάξμαν
National Board of Review  
Βράβευση:
Ταινίας
Σκηνοθεσίας – Φρεντ Τσίνεμαν
Β’ Γυναικείας Ερμηνείας – Ίντιθ Έβανς
Κύκλος Κριτικών Κινηματογράφου της Νέας Υόρκης
Βράβευση:
Γυναικείας ερμηνείας – Όντρεϊ Χέπμπορν
Σκηνοθεσίας – Φρεντ Τσίνεμαν
Βραβεία Σωματείου Σεναριογράφων Η.Π.Α. (W.G.A)
Υποψηφιότητα:
Καλύτερα γραμμένου αμερικάνικου δράματος – Ρόμπερτ Άντερσον

 Παραπομπές 

 Εξωτερικοί σύνδεσμοι 

Κριτικές και άλλες πληροφορίες.

Κατηγορία:Αμερικανικές ταινίες της δεκαετίας 1950
Κατηγορία:Ταινίες παραγωγής Warner Bros.
Κατηγορία:Ταινίες του 1959
Κατηγορία:Ταινίες σε σκηνοθεσία Φρεντ Τσίνεμαν
Κατηγορία:Αγγλόφωνες ταινίες
Κατηγορία:Ταινίες βασισμένες σε αμερικανικά μυθιστορήματα
Κατηγορία:Αμερικανικές ασπρόμαυρες ταινίες
Κατηγορία:Αμερικανικές δραματικές ταινίες
Κατηγορία:Ταινίες με ηθοποιό που κέρδισε BAFTA Α' Γυναικείου Ρόλου